Temeljem članka 26. Zakona o predškolskom odgoju i obrazovanju ("Narodne novine" br. 10/97., 107/07., 94/13., 98/19., 57/22., 101/23.), članka 41. Statuta Dječjeg vrtića Mali medo KLASA: 601-02/23-03/10, URBROJ: 2137-25-1-23-2 od 20. lipanja 2023. (pročišćeni tekst) i Odluke Upravnog vijeća Dječjeg vrtića Mali medo o raspisivanju natječaja za prijem u radni odnos od 21.1.2025. godine, KLASA: 112-03/25-01/2, URBROJ: 2137-25-1-25-1, Upravno vijeće Dječjeg vrtića Mali medo raspisuje

**NATJEČAJ**

za popunu radnog mjesta **PEDAGOG/INJA** – na neodređeno, nepuno radno vrijeme, 12 sati tjedno, 1- izvršitelj

**1 izvršitelj/ica**, rad na neodređeno, nepuno radno vrijeme, 12 sati tjedno, uz obvezu probnog rada u trajanju od 3 mjeseca, mjesto rada: Gornja Rijeka

Uvjeti za radno mjesto su sukladno Zakonu o predškolskom odgoju i obrazovanju (NN RH br. 10/97, 107/07, 94/13, 98/19, 57/22 i 101/23) i Pravilniku o visini stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN RH br. 133/37, 94/13 i 57/22):

* VSS – profesor pedagogije ili dipl. pedagog, odnosno magistar/a pedagogije
* završen diplomski sveučilišni studij ili diplomski specijalistički studij pedagogije
* osoba koja nije pravomoćno osuđivana za kaznena odnosno prekršajna djela iz članka 25. Zakona o predškolskom odgoju i obrazovanju te protiv koje se ne vodi kazneni odnosno prekršajni postupak za neko od kaznenih odnosno prekršajnih djela iz članka 25. Zakona o predškolskom odgoju i obrazovanju.

Uz vlastoručno potpisanu pisanu zamolbu koja sadrži: adresu stanovanja, kontakt broj, adresu elektroničke pošte, na natječaj kandidati moraju priložiti sljedeće dokumente u preslici:

* životopis,
* presliku dokaza o stručnoj spremi,
* elektronički zapis od HZMO, ne starije od dana objave natječaja,
* uvjerenje o zdravstvenoj sposobnosti radnika ne starije od dana objave natječaja,
* uvjerenje da se protiv kandidata ne vodi postupak za kazneno djelo navedeno u čl. 25. Zakona, ne starije od dana objave natječaja,
* uvjerenje da se protiv kandidata ne vodi postupak za prekršaj naveden u čl. 25. Zakona, ne starije od dana objave natječaja,
* potvrda Centra za socijalnu skrb (prema mjestu stanovanja) da kandidatu nisu izrečene mjere iz članka 25. Zakona, ne starija od dana objave natječaja,
* izjava kandidata o nepostojanju zapreka iz čl. 25. Zakona za prijem u radni odnos (vlastoručno potpisana),
* dokaz o državljanstvu,
* presliku rodnog lista.

U skladu sa Zakonom o ravnopravnosti spolova na natječaj se mogu javiti osobe obaju spolova koje ispunjavaju propisane uvjete.

Uvjeti: Pristupnici na natječaj moraju ispunjavati uvjete iz članka 25. Zakonu o predškolskom odgoju i obrazovanju.

Kandidati koji ostvaruju pravo prednosti pri zapošljavanju na temelju posebnog zakona, u prijavi su dužni pozvati se na to pravo te dostaviti dokaze o priznavanju posebnog statusa, te dokaz o načinu prestanka radnog odnosa kod prethodnog poslodavca.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/1 7, 98/19, 84/21), članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 48. Zakona o civilnim stradalnicima iz Domovinskog rata (Narodne novine, broj 84/2 1 ) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 1 57/13, 152/14, 39/1 8, 32/20), dužan se u prljavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavaka l . — 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/1 7, 98/19, 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Da bi kandidat ostvario pravo prednosti pri zapošljavanju, osoba iz članka 48. stavaka I . - 2. Zakona o civilnim stradalnicima iz Domovinskog rata (Narodne novine, broj 84/2 1) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 1 52/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Prijave s traženom dokumentacijom, u zatvorenoj omotnici s naznakom NATJEČAJ - STRUČNI/A SURADNIK/CA PEDAGOG/INJA, potrebno je dostaviti osobno ili preporučeno poštom na adresu:

Dječji vrtić Mali medo

Ulica Jablanova 3

48 268 Gornja Rijeka

Prethodna provjera znanja i sposobnosti kandidata obuhvaća razgovor (intervju) i/ili pisanu provjeru. Smatra se da kandidat koji nije pristupio razgovoru (intervjuu ili pisanoj provjeri), povukao prijavu, te se više ne smatra kandidatom.

Nepotpune i/ili nepravovremene prijave neće se razmatrati. Prilikom zapošljavanja oba spola su u ravnopravnom položaju.

Prijave dostaviti osobno ili preporučeno poštom u roku od 8 dana od dana objave natječaja.

Natječaj je objavljen na web stranici i oglasnoj ploči Dječjeg vrtića Mali medo i Općine Gornja Rijeka te na web stranici Hrvatskog zavoda za zapošljavanje dana 7. travnja 2025. godine i traje do 15. travnja 2025. godine.

Upravno vijeće pridržava pravo ne odabrati kandidata bez obveze obrazlaganja svoje odluke.

             UPRAVNOG VIJEĆA

Dječjeg vrtića Mali medo

KLASA: 112-01/25-01/2

URBROJ: 2137-25-1-25-2